กรุงศรีลดดอกเบี้ยฝาก-กู้มีผล 29 ต.ค.
กรุงศรี ประกาศปรับลดอัตราดอกเบี้ยเงินฝากประจำและเงินให้สินเชื่อมีผลตั้งแต่วันจันทร์ที่ 29 ตุลาคม 2555  เป็นต้นไป
26 ต.ค. 2555

กรุงศรีปรับลดอัตราดอกเบี้ยเงินฝากประจำและเงินให้สินเชื่อ มีผลวันที่ 29 ต.ค. 55  เป็นต้นไป 
ธนาคารกรุงศรีอยุธยา ประกาศปรับลดอัตราดอกเบี้ยเงินฝากประจำลง 0.15 –  0.50%  โดยปรับลดอัตราดอกเบี้ยเงินฝากประจำ    3 เดือน จาก 2.05 – 2.25% เป็น 1.80 – 2.00% เงินฝากประจำ 6 เดือน จาก 2.35 - 2.50% เป็น  2.15 -2.30% เงินฝากประจำ 12 เดือน จาก 2.75 – 3.00% เป็น 2.60 – 2.75% เงินฝากประจำ 24 เดือน จาก 3.20% เป็น 2.75% เงินฝากประจำ 36 เดือน จาก 3.25% เป็น 2.75%
นอกจากนี้ ได้ปรับลดอัตราดอกเบี้ยเงินให้สินเชื่อ คือ อัตราดอกเบี้ยเงินกู้ลูกค้ารายใหญ่ชั้นดีแบบมีระยะเวลา (MLR) จาก 7.50% เป็น   7.375%  และคงอัตราดอกเบี้ยเงินกู้ลูกค้าเบิกเกินบัญชี (MOR) 7.75%  และอัตราดอกเบี้ยของลูกค้ารายย่อยชั้นดีแบบมีระยะเวลา (MRR) 8.45% โดยมีผลตั้งแต่ วันจันทร์ที่ 29 ตุลาคม 2555 เป็นต้นไป